KOMMISSIONENS BESLUTNING af 20. december 1993 om udarbejdelse af en liste over affald i henhold til artikel 1, litra a), i Rådets direktiv 75/442/EØF om affald (94/3/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 75/442/EØF af 15. juli 1975 om affald (1), særlig artikel 1, litra a), og

ud fra følgende betragtninger:

I henhold til den ovennævnte bestemmelse skal Kommissionen udarbejde en liste over affald, som tilhører kategorierne i samme direktivs bilag I; Kommissionen bistås heri af det udvalg, der er nedsat ved direktivets artikel 18, og som er sammensat af medlemsstaternes repræsentanter med Kommissionens repræsentant som formand;

de i denne beslutning fastsatte foranstaltninger er i overensstemmelse med udtalelse fra det ovennævnte udvalg -

VEDTAGET FØLGENDE BESLUTNING:

Artikel 1

Listen i bilaget til denne beslutning vedtages hermed.

Artikel 2

Denne beslutning er rettet til medlemsstaterne.

Udfærdiget i Bruxelles, den 20. december 1993.

På Kommissionens vegne

Yannis PALEOKRASSAS

Medlem af Kommissionen

(1) EFT nr. L 194 af 25. 7. 1975, s. 47; direktivet er senest ændret ved direktiv 91/692/EØF (EFT nr. L 377 af 31. 12. 1991, s. 48).

BILAG

Liste over affald i henhold til artikel 1, punkt a), i Rådets direktiv 75/442/EØF om affald

(DET EUROPÆISKE AFFALDSKATALOG)

Indledning

1. I artikel 1, litra a), i direktiv 75/442/EØF defineres »affald« således: »ethvert stof eller enhver genstand, som henhører under en af kategorierne i bilag I, og som indehaveren skiller sig af med eller agter eller er forpligtet til at skille sig af med«.

2. I henhold til artikel 1, punkt a), andet afsnit, skal Kommissionen, efter fremgangsmåden i artikel 18, udarbejde en liste over affald, som tilhører kategorierne i bilag I. Denne liste omtales generelt som det europæiske affaldskatalog og anvendes for alt affald, uanset om det er bestemt til deponering eller genanvendelse.

3. Kataloget er en harmoniseret men ikke udtømmende liste over affald, dvs. en liste, der løbende følges op og om nødvendigt revideres efter udvalgsproceduren.

At et materiale er optaget i kataloget betyder dog ikke, at det optræder som affald i alle sammenhænge. En given term er kun relevant i denne sammenhæng, hvis definitionen på affald er opfyldt.

4. Det affald, der er medtaget i affaldskataloget, er underkastet bestemmelserne i direktiv 91/156/EØF, medmindre nærværende direktivs artikel 2, stk. 1, litra b), finder anvendelse.

5. Affaldskataloget skal tjene som en reference-nomenklatur med fælles terminologi for hele Fællesskabet. Formålet er at effektivisere landenes affaldshåndteringsaktiviteter. Det europæiske affaldskatalog bør i denne sammenhæng tjene som basisreference for Fællesskabets program for affaldsstatistik, som er iværksat i henhold til Rådets resolution af 7. maj 1990 om affaldspolitik (1).

6. Det europæiske affaldskatalog skal tilpasses den videnskabelige og tekniske udvikling efter fremgangsmåden i artikel 18 i direktiv 91/156/EØF.

7. Affaldstermerne i det europæiske affaldskatalog må ikke læses uafhængigt af det afnit, de optræder i.

8. Det europæiske affaldskatalog har ingen indvirkning på listen over farligt affald, som kræves i henhold til artikel 1, stk. 4, i Rådets direktiv 91/689/EØF af 12. december 1991 om farligt affald (2).

>TABELPOSITION>

(1) EFT nr. C 122 af 18. 5. 1990, s. 2.

(2) EFT nr. L 377 af 31. 12. 1991, s. 20.